· બાર સાયન્સ ભગવાનની કૃપાથી પાસ કર્યા બાદ હું અંગ્રેજી સાહિત્યનો અભ્યાસ કરવા માંડ્યો પણ સાયન્સના મિત્રો સાથે સંપર્ક તો હતો જ અને તે વખતે બનેલી એક ઘટના યાદ આવે છે. અમારી સાથે બાર સાયન્સમાં ભણતા એક છોકરાને ૪૯% હતાં અને તે ઓ.બી.સી.નું ફળદ્રુપ સર્ટિફિકેટ ધરાવતો હતો માટે તેને ડેન્ટલ કૉલેજમાં પ્રથમ મેરિટ વખતે જ એડમિશન મળી ગયું હતું. મારા અભ્યાસ બાદ જ્યારે હું અંગ્રેજી ભાષાના ટ્યુશન્સ આપતો હતો તે વખતની બીજી એક ઘટના પણ આ સાથે જ યાદ આવે છે. અમદાવાદની વલ્લભ વિદ્યાનગરનો એક તેજસ્વી છોકરો મારી પાસે અંગ્રેજી ભણતો હતો. તેનું પરિણામ ૮૮% આવ્યું (અને તે વખતે નવી-નવી આવેલી મેરિટની પરીક્ષામાં પણ તેનો દેખાવ સારો હતો) પણ તે ઓપન કેટેગરિમાં હતો માટે તેનું એમ.બી.બી.એસ. કે ડેન્ટલનું સપનું પૂરૂ ન થયું અને તેણે એન્જિનિયરિંગમાં એડમિશન લીધું હતું. હવે વિચાર એમ આવે છે કે દેશને કેવો ડૉકટર મળ્યો?